Kreftforeningen gir 160 millioner til forskning
- Dette kan vi gjøre takket være våre store og små, men alltid rause givere og medlemmer, sier generalsekretær Anne Lise Ryel i Kreftforeningen. Pengene blir delt på 121 forskningsprosjekter ved tolv institusjoner over hele landet. De tre institusjonene som får mest penger, Oslo universitetssykehus (73 millioner) og Universitetet i Oslo (35 millioner) og Universitet i Bergen (24 millioner). Kreftforeningen har de ti siste årene delt ut 1,6 milliarder kroner til kreftforskning. Dette tilsvarer ifølge foreningen over 25 prosent av de totale midlene norske kreftforskere har å forske for. - Forskning har alltid hatt høy prioritet i Kreftforeningen, og vi bruker halvparten av våre midler til kreftforskning, sier Ryel.
Kreftforeningen gir i år nesten 160 millioner kroner til kreftforskning. Det er det høyeste beløpet noen gang.